  Туспуктэм: Тазалыкез утёнъя министерстволэн пресс-службаез Наталия Сильвестрова Дэри ёросысь Сизьгуртын но Вуж Чультэмын ӝог ӝутӥськись фельдшер-акушер пункъёсты пуктыны кутскизы. Со сярысь Тазалыкез утёнъя министерстволэн пресс-службаез ивортӥз. Пуктӥськон интые модульной кострукциос ваемын ни, инъетсэ лэсьтон мынэ. Пуктӥськонэз толсур пумозь быдэстыны малпало. Та гуртъёсын ФАП-ёс нырысьсэ кылдозы – татчыозь гурт калык Изгуртэ ветлӥз. Гуртъёс будо – туннэ Вуж Чультэмын 600 котыр улӥсез, Сизьгуртын – 450. Озьы ик пичи ныпиосын трос егит семьяос уло, соослы асьсэ ФАП тужгес но кулэ луэ. Выль модульной фельдшер-акушер пунктъёсы вань кулэ тирлык басьтозы   ФАП-ын смотровой но процедурно-прививочной кабинетъёс, возьман интыос, мисьтаськон но педло потан инты но ужасьёслы дӥськут воштон инты луозы. Пациентъёсты кутыны 2023-тӥ арлэн 1-тӥ кварталаз кутскозы, кулэ тирлыкэм но ужкагазъёсты басьтэм бере. Ужъёсты «Здравоохранение» йӧскалык ӵектос улсын «Модернизация первичного звена здравоохранения» программая быдэсто.  2023-тӥ арын Удмуртиын та программа улсын вить выль эм амбулаториос пуктыны малпало, со пӧлын Изгуртын. Озьы ик Сарапул карын выль эмъюрт пуктон ужъёс кутскозы. Тодэ вайытом, 2022-т арын Дэри ёросысь Хохряки гуртын но Ягул черкогуртын выль эм амбулаториосты усьтӥзы. Ватсалом, Удмуртиын эмчи доры гожтӥськыны улосвыл портал ужаны кутскиз. Тегъёс: Удмуртия Тазалык ФАП-ёс  